CELEX: 32012D0416
Language: lt
Date: 1342656000000
Title: 2012/416/ES: 2012 m. liepos 19 d. Komisijos įgyvendinimo sprendimas, kuriuo leidžiama taikyti tam tikrus kiaulių skerdenų klasifikavimo metodus Belgijoje (pranešta dokumentu Nr. C(2012) 4933)

21.7.2012   
            
            
               LT
            
            
               Europos Sąjungos oficialusis leidinys
            
            
               L 194/33
            
         KOMISIJOS ĮGYVENDINIMO SPRENDIMAS
   2012 m. liepos 19 d.
   kuriuo leidžiama taikyti tam tikrus kiaulių skerdenų klasifikavimo metodus Belgijoje
   (pranešta dokumentu Nr. C(2012) 4933)
   (Tekstas autentiškas tik olandų ir prancūzų kalbomis)
   (2012/416/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 43 straipsnio m punktą kartu su 4 straipsniu,
   kadangi:
   
               (1)
            
            
               Reglamento (EB) Nr. 1234/2007 V priedo B skirsnio IV punkto 1 dalyje nustatyta, kad, klasifikuojant kiaulių skerdenas, raumeningumas turi būti įvertintas Komisijos leidžiamais klasifikavimo metodais, o tai gali būti tik statistiškai įrodyti vertinimo metodai, pagrįsti kiaulių skerdenos vienos ar kelių anatominių dalių fiziniais matavimais. Klasifikavimo metodus leidžiama taikyti atsižvelgiant į statistinės paklaidos didžiausią leidžiamą nuokrypį. Šis nuokrypis nustatytas 2008 m. gruodžio 10 d. Komisijos reglamento (EB) Nr. 1249/2008, kuriuo nustatomos išsamios Bendrijos galvijų, kiaulių ir avių skerdenų klasifikavimo skalių taikymo ir pranešimo apie tų skerdenų kainas taisyklės (2), 23 straipsnio 3 dalyje;
            
         
               (2)
            
            
               Komisijos sprendimu 97/107/EB (3) Belgijoje buvo leista taikyti penkis kiaulių skerdenų klasifikavimo metodus;
            
         
               (3)
            
            
               šiuo metu pagal minėtus metodus taikant formules raumeningumas nėra pakankamai įvertinamas dėl pakitusio kiaulių skaičiaus. Todėl būtina atnaujinti leidžiamų metodų formules bei nustatyti ir taikyti tris naujus klasifikavimo metodus;
            
         
               (4)
            
            
               Belgija paprašė Komisijos leisti savo teritorijoje taikyti aštuonis kiaulių skerdenų klasifikavimo metodus ir protokolu pateikė išsamų bandomojo išpjaustymo aprašą, nurodydama principus, kuriais grindžiami šie metodai, bandomojo išpjaustymo rezultatus ir lygtis, taikomas apskaičiuojant raumeningumo procentinį dydį, kaip nustatyta Reglamento (EB) Nr. 1249/2008 23 straipsnio 4 dalyje;
            
         
               (5)
            
            
               išnagrinėjus šį prašymą paaiškėjo, kad sąlygos, taikomos išduodant leidimą taikyti tuos klasifikavimo metodus, yra įvykdytos; todėl turėtų būti leista Belgijoje taikyti tuos klasifikavimo metodus;
            
         
               (6)
            
            
               prietaisą arba klasifikavimo metodus turėtų būti leidžiama keisti tik tada, jei tai aiškiai leidžiama Komisijos įgyvendinimo sprendimu;
            
         
               (7)
            
            
               siekiant aiškumo ir teisinio tikrumo, Sprendimas 97/107/EB turėtų būti panaikintas;
            
         
               (8)
            
            
               atsižvelgiant į technines aplinkybes, susijusias su tuo, kad bus pradėti naudoti nauji prietaisai ir taikomos naujos lygtys, kiaulių skerdenų klasifikavimo metodus, kuriuos buvo leista taikyti Sprendimu 97/107/EB, turėtų būti leista taikyti iki 2012 m. rugsėjo 30 d.;
            
         
               (9)
            
            
               šiame sprendime numatytos priemonės atitinka Bendro žemės ūkio rinkų organizavimo vadybos komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Remiantis Reglamento (EB) Nr. 1234/2007 V priedo B skirsnio IV punkto 1 dalimi, Belgijoje leidžiama taikyti šiuos kiaulių skerdenų klasifikavimo metodus:
   
               a)
            
            
               prietaisą „Capteur Gras/Maigre – Sydel (CGM)“ ir su juo susijusius vertinimo metodus, kurių aprašymas pateikiamas priedo 1 dalyje;
            
         
               b)
            
            
               prietaisą „Giralda Choirometer Pork Grader (PG 200)“ ir su juo susijusius vertinimo metodus, kurių aprašymas pateikiamas priedo 2 dalyje;
            
         
               c)
            
            
               prietaisą „Hennessy Grading Probe (HGP 4)“ ir su juo susijusius vertinimo metodus, kurių aprašymas pateikiamas priedo 3 dalyje,
            
         
               d)
            
            
               prietaisą „Fat-O-Meat’er (FOM II)“ ir su juo susijusius vertinimo metodus, kurių aprašymas pateikiamas priedo 4 dalyje;
            
         
               e)
            
            
               prietaisą „OptiScan TP“ ir su juo susijusius vertinimo metodus, kurių aprašymas pateikiamas priedo 5 dalyje;
            
         
               f)
            
            
               prietaisą „CSB Image-Meater“ ir su juo susijusius vertinimo metodus, kurių aprašymas pateikiamas priedo 6 dalyje;
            
         
               g)
            
            
               prietaisą „VCS 2000“ ir su juo susijusius vertinimo metodus, kurių aprašymas pateikiamas priedo 7 dalyje;
            
         
               h)
            
            
               prietaisą „AutoFOM III“ ir su juo susijusius vertinimo metodus, kurių aprašymas pateikiamas priedo 8 dalyje.
            
         2 straipsnis
   Leidžiamą naudoti prietaisą arba vertinimo metodus galima keisti tik tada, jei tai aiškiai leidžiama Komisijos įgyvendinimo sprendimu.
   3 straipsnis
   Sprendimas 97/107/EB panaikinamas.
   Vis dėlto iki 2012 m. rugsėjo 30 d. Belgija gali toliau taikyti kiaulių skerdenų klasifikavimo metodus, kuriuos leista taikyti Sprendimu 97/107/EB.
   4 straipsnis
   Šis sprendimas skirtas Belgijos Karalystei.
   
      Priimta Briuselyje 2012 m. liepos 19 d.
      
         
            Komisijos vardu
         
         Dacian CIOLOȘ
         
            Komisijos narys
         
      
   
   
      (1)  OL L 299, 2007 11 16, p. 1.
   
      (2)  OL L 337, 2008 12 16, p. 3.
   
      (3)  OL L 39, 1997 2 8, p. 17.
   
      PRIEDAS
      
         KIAULIŲ SKERDENŲ KLASIFIKAVIMO METODAI BELGIJOJE
      
      1   DALIS
      
         Capteur Gras/Maigre – Sydel (CGM)
      
      
                  1.
               
               
                  Šioje dalyje nustatytos taisyklės taikomos, kai kiaulių skerdenos klasifikuojamos prietaisu „Capteur Gras/Maigre – Sydel (CGM)“.
               
            
                  2.
               
               
                  Prietaise turi būti labai gero ryškumo 8 mm skersmens Sydel zondas, šviečiantis infraraudonųjų spindulių diodas (Honeywell) ir du šviesos davikliai (Honeywell). Veikimo nuotolis – nuo 0 iki 105 mm. Matavimo duomenis į apskaičiuotą raumeningumą paverčia pats prietaisas CGM.
               
            
                  3.
               
               
                  Skerdenos raumeningumas apskaičiuojamas pagal šią formulę:
                  Ŷ = 66,09149 – 0,82047 × X1 + 0,10762 × X2
                  
                  čia:
                  
                              Ŷ
                           
                           
                              =
                           
                           
                              skerdenos raumeningumo procentinė išraiška,
                           
                        
                              X1
                              
                           
                           
                              =
                           
                           
                              nugaros riebalų storis (su oda) milimetrais, matuojamas 6 cm atstumu nuo skerdenos vidurinės linijos tarp trečiojo ir ketvirtojo paskutinių šonkaulių,
                           
                        
                              X2
                              
                           
                           
                              =
                           
                           
                              nugaros raumenų storis milimetrais, matuojamas tuo pačiu metu, toje pačioje vietoje ir tuo pačiu būdu kaip X1.
                           
                        Ši formulė taikoma skerdenoms, sveriančioms nuo 60 iki 130 kilogramų.
               
            2   DALIS
      
         Giralda Choirometer Pork Grader (PG200)
      
      
                  1.
               
               
                  Šioje dalyje nustatytos taisyklės taikomos, kai kiaulių skerdenos klasifikuojamos prietaisu „Giralda Choirometer Pork Grader (PG 200)“.
               
            
                  2.
               
               
                  Prietaise PG 200 turi būti 6 mm skersmens (Siemens KOM 2110) zondas, šviesos diodas (LED Siemens F 28) ir šviesos daviklis (Siemens F 232). Veikimo nuotolis – nuo 0 iki 125 mm. Matavimo duomenis į apskaičiuotą raumeningumą paverčia pats prietaisas PG200.
               
            
                  3.
               
               
                  Skerdenos raumeningumas apskaičiuojamas pagal šią formulę:
                  Ŷ = 70,09860 – 0,84616 × X1 + 0,091860 × X2
                  
                  čia:
                  
                              Ŷ
                           
                           
                              =
                           
                           
                              skerdenos raumeningumo procentinė išraiška,
                           
                        
                              X1
                              
                           
                           
                              =
                           
                           
                              nugaros riebalų storis (su oda) milimetrais, matuojamas statmenai skerdenos nugarinei pusei (7 cm atstumu nuo skerdenos išorinės vidurinės linijos ir ± 4 cm nuo skerdenos vidinės vidurinės linijos) tarp trečiojo ir ketvirtojo paskutinių šonkaulių,
                           
                        
                              X2
                              
                           
                           
                              =
                           
                           
                              nugaros raumenų storis milimetrais, matuojamas tuo pačiu metu, toje pačioje vietoje ir tuo pačiu būdu kaip X1.
                           
                        Ši formulė taikoma skerdenoms, sveriančioms nuo 60 iki 130 kilogramų.
               
            3   DALIS
      
         Hennessy Grading Probe (HGP4)
      
      
                  1.
               
               
                  Šios dalies taisyklės taikomos, kai kiaulių skerdenos klasifikuojamos prietaisu „Hennessy Grading Probe (HGP4)“.
               
            
                  2.
               
               
                  Prietaise HGP4 turi būti 5,95 milimetro skersmens zondas (su 6,3 mm skersmens ašmenimis zondo antgalyje) su fotodiodu ir fotodetektoriumi, kurių veikimo nuotolis yra nuo 0 iki 120 milimetrų. Matavimo duomenis į apskaičiuotą raumeningumą paverčia pats prietaisas HGP4 arba prie jo prijungtas kompiuteris.
               
            
                  3.
               
               
                  Skerdenos raumeningumas apskaičiuojamas pagal šią formulę:
                  Ŷ = 70,37871 – 0,86986 × X1 + 0,080138 × X2
                  
                  čia:
                  
                              Ŷ
                           
                           
                              =
                           
                           
                              skerdenos raumeningumo procentinė išraiška,
                           
                        
                              X1
                              
                           
                           
                              =
                           
                           
                              nugaros riebalų storis (su oda) milimetrais, matuojamas 6 cm atstumu nuo skerdenos vidurinės linijos tarp trečio ir ketvirto paskutinių šonkaulių,
                           
                        
                              X2
                              
                           
                           
                              =
                           
                           
                              nugaros raumenų storis milimetrais, matuojamas tuo pačiu metu, toje pačioje vietoje ir tuo pačiu būdu kaip X1.
                           
                        Ši formulė taikoma skerdenoms, sveriančioms nuo 60 iki 130 kilogramų.
               
            4   DALIS
      
         Fat-O-Meat’er (FOM II)
      
      
                  1.
               
               
                  Šioje dalyje nustatytos taisyklės taikomos, kai kiaulių skerdenos klasifikuojamos prietaisu „Fat-O-Meat’er (FOM II)“.
               
            
                  2.
               
               
                  Šis prietaisas – nauja „Fat-O-Meat’er“ matavimo įrangos versija. FOM II sudaro optinis zondas su peiliu, gylio matavimo įrenginys, kurio veikimo nuotolis yra nuo 0 iki 125 mm, ir duomenų gavimo ir analizės plokštė – „Carometec Touch Panel i15 computer“ („Ingress Protection IP69K“). Matavimo duomenis į raumeningumo procentinę išraišką paverčia pats prietaisas FOM II.
               
            
                  3.
               
               
                  Skerdenos raumeningumas apskaičiuojamas pagal šią formulę:
                  Ŷ = 68,85997 – 0,94985 × X1 + 0,088314 × X2
                  
                  čia:
                  
                              Ŷ
                           
                           
                              =
                           
                           
                              skerdenos raumeningumo procentinė išraiška,
                           
                        
                              X1
                              
                           
                           
                              =
                           
                           
                              nugaros riebalų storis (su oda) milimetrais, matuojamas statmenai skerdenos nugarinei pusei (7 cm atstumu nuo skerdenos išorinės vidurinės linijos ir ± 4 cm nuo skerdenos vidinės vidurinės linijos) tarp antro ir trečio paskutinių šonkaulių,
                           
                        
                              X2
                              
                           
                           
                              =
                           
                           
                              nugaros raumenų storis milimetrais, matuojamas tuo pačiu metu, toje pačioje vietoje ir tuo pačiu būdu kaip X1.
                           
                        Ši formulė taikoma skerdenoms, sveriančioms nuo 60 iki 130 kilogramų.
               
            5   DALIS
      
         OptiScan TP
      
      
                  1.
               
               
                  Šios dalies taisyklės taikomos, kai kiaulių skerdenos klasifikuojamos prietaisu „OptiScan TP“.
               
            
                  2.
               
               
                  Prietaise „Optiscan-TP“ turi būti skaitmeninis vaizdo formuotuvas (jutiklis), kuriuo fotografuojami du skerdenos matavimo taškai. Šiais atvaizdais remiamasi pagal dviejų taškų metodą „Zwei-Punkte Messverfahren (ZP)“ apskaičiuojant riebalų ir raumenų storį.
                  Matavimo duomenis į apskaičiuotą raumeningumą konvertuoja pats prietaisas „Optiscan-TP“. Nuotraukos saugomos, kad vėliau būtų galima jas patikrinti. Įmontuota „Bluetooth®“ sąsaja suteikia galimybę lengvai perduoti duomenis.
               
            
                  3.
               
               
                  Skerdenos raumeningumas apskaičiuojamas pagal šią formulę:
                  Ŷ = 58,81491 – 0,64150 × X1 + 0,16873 × X2
                  
                  čia:
                  
                              Ŷ
                           
                           
                              =
                           
                           
                              skerdenos raumeningumo procentinė išraiška,
                           
                        
                              X1
                              
                           
                           
                              =
                           
                           
                              mažiausias riebalų (su oda) storis ties raumeniu M. gluteus medius, milimetrais,
                           
                        
                              X2
                              
                           
                           
                              =
                           
                           
                              juosmens raumenų storis milimetrais, matuojamas trumpiausiu atstumu nuo raumens M. gluteus medius galvūgalio galo iki stuburo kanalo viršutinio (nugaros) krašto.
                           
                        Ši formulė taikoma skerdenoms, sveriančioms nuo 60 iki 130 kilogramų.
               
            6   DALIS
      
         CSB Image Meater (CSB)
      
      
                  1.
               
               
                  Šios dalies taisyklės taikomos, kai kiaulių skerdenos klasifikuojamos prietaisu „CSB Image-Meater“.
               
            
                  2.
               
               
                  Prietaisas „CSB-Image-Meater“ yra internetinė vaizdo apdorojimo sistema, kai naudojant kamerų sistemą automatiškai filmuojamos skerdenų pusės. Naudojant specialią vaizdo apdorojimo programą, vaizdo duomenys apdorojami kompiuteriu. „CSB-Image-Meater“ kintamieji matuojami ties vidurine linija kumpio plote (ties raumeniu M. gluteus medius). Matavimo duomenys paverčiami į raumeningumo procentinę išraišką.
               
            
                  3.
               
               
                  Skerdenos raumeningumas apskaičiuojamas pagal šią formulę:
                  Ŷ = 71,65733 – (0,22223 × S) + (0,032383 × F) – (0,20522 × MS) + (0,053050 × MF) – (0,13195 × WL) – (0,16384 × WaS)
                  čia:
                  
                              Ŷ
                           
                           
                              =
                           
                           
                              skerdenos raumeningumo procentinė išraiška,
                           
                        
                              S
                           
                           
                              =
                           
                           
                              mažiausias riebalų (su oda) storis ties raumeniu M. gluteus medius, milimetrais,
                           
                        
                              F
                           
                           
                              =
                           
                           
                              juosmens raumenų storis milimetrais, matuojamas trumpiausiu atstumu nuo raumens M. gluteus medius galvūgalio galo iki stuburo kanalo viršutinio (nugaros) krašto,
                           
                        
                              MS
                           
                           
                              =
                           
                           
                              vidutinis riebalų virš raumens M. gluteus medius storis (mm),
                           
                        
                              MF
                           
                           
                              =
                           
                           
                              vidutinis raumenų po raumeniu M. gluteus medius storis (mm),
                           
                        
                              WL
                           
                           
                              =
                           
                           
                              vidutinis slankstelio ilgis su stuburo diskais (mm),
                           
                        
                              WaS
                           
                           
                              =
                           
                           
                              vidutinis riebalų virš pirmojo išmatuoto slankstelio (a) storis (mm).
                           
                        
            
                  4.
               
               
                  Matavimo taškai aprašyti pagal Reglamento (EB) Nr. 1249/2008 23 straipsnio 4 dalį Komisijai Belgijos pateikto protokolo II dalyje.
                  Ši formulė taikoma skerdenoms, sveriančioms nuo 60 iki 130 kg.
               
            7   DALIS
      
         VCS 2000
      
      
                  1.
               
               
                  Šios dalies taisyklės taikomos, kai kiaulių skerdenos klasifikuojamos prietaisu VCS 2000.
               
            
                  2.
               
               
                  Prietaisas VCS 2000 yra internetinė vaizdo apdorojimo sistema, kur naudojant kamerų sistemą automatiškai filmuojamos skerdenų pusės. Naudojant specialią vaizdo apdorojimo programą, vaizdo duomenys apdorojami kompiuteriu. Matavimo duomenys paverčiami į raumeningumo procentinę išraišką.
               
            
                  3.
               
               
                  Skerdenos raumeningumas apskaičiuojamas pagal šią formulę:
                  Ŷ = 51,85549 + (0,013351 × TL1) + (0,020216 × TL4) + (0,012917 × TL6) – (0,0061754 × TL7) + (0,014479 × TL8) – (0,000020016 × HF13) – (0,0067020 × HL7) – (0,015821 × HL8) + (10,97550 × HV1) – (0,000010969 × HF26) – (0,00043912 × HF28) – (0,000021232 × HF31) – (0,000019406 × HF34) – (0,024227 × HL15) – (0,0099866 × HL17) – (0,0085447 × HL18) – (0,020238 × HL20) – (0,0086577 × HL21) – (0,0076468 × HL23) – (0,0074809 × HL24) + (0,074204 × HV19) – (0,0058634 × HL31) – (0,015560 × SBAR1) – (0,015265 × SBAR2) – (0,019170 × SBAM2) + (0,043510 × VBAM2) – (0,026957 × FBAR4) – (0,010999 × KBAR4) – (0,018434 × FBAM4) – (0,017239 × SBAR5) + (0,072272 × VBAR5) – (0,0071030 × SBAM5) + (0,068737 × VBM5) – (3,68219 × TL2/TL8) – (1,17220 × TL5/TL8) – (3,19090 × TL7/TL8) + (4,49917 × TL1/TL5) + (9,13323 × TL4/TL5) + (4,82528 × TL6/TL5) – (6,62198 × HL15/HL7) – (2,36961 × HL17/HL7) – (1,75295 × HL18/HL7) – (5,58346 × HL20/HL7) – (1,66395 × HL23/HL7) + (2,85610 × HL30/HL7) + (0,0034487 × HL1/HL18) + (0,0036430 × HL4/HL18) + (0,0046569 × HL9/HL18) + (0,096880 × HL10/HL18) + (0,0051002 × HL12/HL18) + (0,076501 × HL13/HL18) + (0,0054646 × HL14/HL18) – (1,49515 × HL15/HL18) – (1,18547 × HL20/HL18) + (0,082962 × HL27/HL18) + (0,071890 × HL30/HL18) + (0,086655 × HL32/HL18) + (44,62296 × HF2/HF1) – (44,62325 × HF3/HF1) + (26,92160 × HF4/HF1) – (2,60469 × HF26/HF1) – (138,22300 × HF28/HF1) – (5,26517 × HF31/HF1) – (4,09877 × HF34/HF1) + (108,30840 × HF37/HF1) + (8,05099 × HF40/HF1) + (0,30959 × HF4/HF26) + (1,21963 × HF20/HF26) – (20,88758 × HF28/HF26) + (1,67606 × HF37/HF26) + (0,15193 × HF40/HF26)
                  čia:
                  
                              Ŷ
                           
                           
                              =
                           
                           
                              skerdenos raumeningumo procentinė išraiška,
                           
                        TL1, TL4, TL6 … HF40/HF26 – kintamieji, apskaičiuoti naudojant VCS 2000.
               
            
                  4.
               
               
                  Matavimo taškai aprašyti pagal Reglamento (EB) Nr. 1249/2008 23 straipsnio 4 dalį Komisijai Belgijos pateikto protokolo II dalyje.
                  Ši formulė taikoma skerdenoms, sveriančioms nuo 60 iki 130 kg.
               
            8   DALIS
      
         AutoFOM III
      
      
                  1.
               
               
                  Šios dalies taisyklės taikomos, kai kiaulių skerdenos klasifikuojamos prietaisu „AutoFOM III“.
               
            
                  2.
               
               
                  Prietaise turi būti šešiolika 2 MHz ultragarsinių daviklių (Carometec A/S), o veikimo nuotolis tarp daviklių – 25 mm. Ultragarso duomenis sudaro nugaros lašinių storio, raumenų storio ir kitų atitinkamų parametrų išmatavimai. Matavimo duomenys į apskaičiuotą raumeningumo procentinę dalį paverčiami naudojant kompiuterį.
               
            
                  3.
               
               
                  Skerdenos raumeningumas apskaičiuojamas pagal šią formulę:
                  Ŷ = 72,82182 – (0,055746 × R2P2) – (0,056757 × R2P3) – (0,054895 × R2P4) – (0,055823 × R2P6) – (0,056800 × R2P7) – (0,054876 × R2P8) – (0,056419 × R2P10) – (0,055541 × R2P11) – (0,022251 × R2P13) – (0,022702 × R2P14) – (0,051975 × R2P15) – (0,030301 × R2P16) + (0,011064 × R3P1) + (0,011312 × R3P3) + (0,011353 × R3P5) + (0,011789 × R3P6) + (0,012286 × R3P7) + (0,010915 × R3P9) – (0,033450 × R4P7) – (0,020275 × R4P8) – (0,032423 × R4P9) – (0,038300 × R4P10) – (0,062709 × R4P11) – (0,027456 × R4P12) – (0,052494 × R4P13) – (0,064748 × R4P15) – (0,076343 × R4P16)
                  čia:
                  
                              Ŷ
                           
                           
                              =
                           
                           
                              skerdenos raumeningumo procentinė išraiška,
                           
                        R2P2, R2P3, R2P4 … R4P16 – kintamieji, apskaičiuoti naudojant „AutoFOM III“.
               
            
                  4.
               
               
                  Matavimo taškai aprašyti pagal Reglamento (EB) Nr. 1249/2008 23 straipsnio 4 dalį Komisijai Belgijos pateikto protokolo II dalyje.
                  Ši formulė taikoma skerdenoms, sveriančioms nuo 60 iki 130 kg.